Publication: Magyar Közlöny
Issue: MK-2001-77 (Year: 2001, Number: 77)
Era: 1990-2004
Section: 
Paragraph Index: 0

2001. évi LXII. törvény a szomszédos államokban élő magyarokról* Az Országgyűlés — a Magyar Köztársaságnak az Alkotmány 6. § (3) bekezdésében foglalt, a határon kívül élő magyarokért viselt felelősségének érvényesítése érdekében, Magyarországgal való sokoldalú kapcsolataik ápolásának és fejlesztésének előmozdítása céljából, — figyelemmel a Magyar Köztársaság európai integrációs törekvéseire, továbbá a nemzetközi szervezeteknek, különösen az Európa Tanácsnak, valamint az Európai Uniónak az emberi jogok tiszteletben tartásával, a kisebbségi jogok védelmével kapcsolatos alapelveire, — tekintettel a nemzetközi jog általánosan elfogadott szabályaira és a Magyar Köztársaság által vállalt nemzetközi jogi kötelezettségekre, * A törvényt az Országgyűlés a 2001. június 19-i ülésnapján fogadta el. — tekintettel a közép-európai térségen belüli két- és sokoldalú jószomszédi viszony, a regionális együttműködés fejlesztésére, Magyarország stabilizáló szerepének erősítésére, — a szomszédos államokban élő magyaroknak az egységes magyar nemzethez való tartozása, szülőföldjükön való boldogulása, valamint nemzeti azonosságtudata biztosítása végett, — a Magyar Állandó Értekezlet — mint a szomszédos államokban élő magyar közösségek nemzeti önazonosságtudatának megőrzése és erősítése érdekében működő egyeztető testület — kezdeményezésére és javaslatai alapján, — a világ más részein a határon kívül élő magyar nemzetiségű személyek számára jogszabályban biztosított kedvezmények és támogatások érintése nélkül a következő törvényt alkotja: I. Fejezet ÁLTALÁNOS RENDELKEZÉSEK A törvény hatálya

Source: https://magyarkozlony.hu/hivatalos-lapok/18e8c16177b0ef45697ff47be63b33356f4e4843/dokumentumok/68f117ae4b7f3160046ce3d9a74fca32195c456d/letoltes